text: Tecnologies de la Informació per a Sistemes de Salut - | Fundació UdG: Innovació i Formació
  Tecnologies de la Informació per a Sistemes de Salut
  Codi: 170017
  Data de finalització: 28/09/2018
  Data darrera sessió presencial: 12/05/2018
  Divendres de 17 a 21 h i dissabte de 9 a 14 h
  Lloc de realització: Universitat de Girona (pendent de concretar)
  – Demanda de professionals en constant augment.
  – Única formació de postgrau o màster que abasta tantes matèries de Especialització en l'àmbit de les TIC aplicades a la salut.
  – Pràctiques i treball en investigació reals en les centres de recerca i empreses.
  – Equip docent format per professionals amb una llarga trajectòria professional, especialitzats en cadascuna de les àrees.
  – L'estructura flexible del màster, facilita que l'alumne adapti el programa als seus propis interessos i àrees d'activitat professional.
  El màster ofereix pràctiques externes en empreses i institucions.
  – A titulats en enginyeries (Informàtica, Biomèdica, Telecomunicacions, Industrial, Electrònica, etc.), que vulguin ampliar els seus coneixements i enfocar la seva trajectòria professional al sector salut.
  – A persones que treballen en el sector públic (salut pública) o privat.
  – Titulats universitaris en Enginyeria (Informàtica, Electrònica Industrial i Automàtica, Elèctrica, Tecnologia Industrial), Biotecnologia, Bioenginyeria, Matemàtiques, Enginyeria Biomèdica.
  – Altres titulacions universitàries amb experiència en el sector de la salut.
  La demanda de TIC en els serveis de salut és una realitat en constant augment. L'aplicació de les noves tecnologies en salut està suposant una autèntica revolució en la millora de la nostra pràctica clínica assistencial. No obstant això, la inclusió dels avenços tecnològics en els serveis de salut és encara limitada, no només per qüestions econòmiques (factors importants en l'actualitat), sinó per la capacitat d'adaptació a la dinàmica de la seva gestió, que introdueix criteris d'eficiència i eficàcia.
  L'objectiu del Màster és formar tecnòlegs capaços de donar resposta als nous reptes que planteja la gestió de la salut aprofitant al màxim les possibilitats que ofereixen les TIC. Aquests tecnòlegs han d'adquirir coneixements en diferents disciplines –principalment intel·ligència artificial, processos assistencials, gestió de qualitat i estàndards– per poder donar resposta als reptes que tenen avui en dia els serveis de salut. També se'ls proporcionen les eines necessàries per emprendre i innovar en el sector sanitari i per a la creació de noves línies de negoci.
  El professorat que imparteix la docència en el programa són especialistes de llarga trajectòria acadèmica i investigadora.
  El Màster neix amb el propòsit de mantenir una forta vinculació amb la realitat professional del sector i apropar els estudiants a les demandes relacionades amb el sector sanitari (empreses de serveis, corporacions hospitalàries, administracions). Per a això, el Màster compta amb la col·laboració d'un conjunt d'empreses del sector on els estudiants poden realitzar les pràctiques, juntament amb la tutorització i el suport del professorat del Màster.
  En finalitzar el Màster els alumnes tindran una visió completa dels processos assistencials i dominaran les metodologies que s'estan començant a implantar. També tindran les habilitats per posar en marxa els seus propis projectes en l'àmbit de la salut.
  Tot això els convertirà en tecnòlegs professionals que coneixeran les últimes tendències i seran capaços d'abordar reptes clínics significatius. Tecnòlegs, preparats per liderar, innovar i fer un ús estratègic de les TIC aplicades al sector de la salut i a la seva gestió en tots els seus nivells.
  Aquest Màster encaixa perfectament dins el mapa universitari català ja que els estudis més propers que es poden trobar a Catalunya corresponen a estudis de gestió en la salut (Health Management), que tracten de manera bàsicament colateral el component TIC.
  Per tant, oferint aquest Màster, la UdG es pot convertir en un referent diferenciador en el camp de la medicina i la salut.
  El Màster pretén formar professionals que entenguin la relació entre les tecnologies de la informació, la salut, el sistema d'atenció a la salut i les persones. Concretament, les tecnologies de la informació en el Màster es focalitzen en les tècniques Smart basades en intel·ligència artificial (sistemes intel·ligents de suport a la presa de decisió, personalització, aprenentatge a partir de grans volums de dades).
  – Conèixer la disciplina de la informàtica mèdica.
  – Formació en les últimes novetats en tecnologies per a la salut: big data, electronic health records, wearables, mHealth, telemedicina.
  – Conèixer l'organització i els processos assistencials: atenció sanitària, presa de decisions, reptes.
  – Desenvolupar solucions per superar necessitats de salut reals.
  – Liderar i participar en el desenvolupament, implantació i gestió de productes i serveis de Smart Healthcare.
  – Conèixer l'estructura del mercat de les TIC per a la salut: aprendre a identificar les principals necessitats i oportunitats de negoci.
  – Dissenyar models de negoci en Smart Healthcare.
  Amb el Màster s'obtenen els coneixements i habilitats necessàries per aconseguir un avantatge competitiu en l'ús de les tecnologies de la informació, i en particular de la intel·ligència artificial, permetent oferir solucions innovadores que millorin la prestació i atenció sanitària i valoritzant la carrera professional de les TIC i salut, un camp cada vegada més complex i exigent.
  La nostra meta en aquest Màster és preparar tecnòlegs capaços de donar resposta als nous reptes que planteja la gestió de la salut aprofitant al màxim les possibilitats que ofereixen les TIC.
  1. Proveïdors de salut (hospitals, centres d'atenció primària, centres d'atenció a persones grans, centres de rehabilitació, organitzacions de salut mental).
  2. Proveïdors de serveis sanitaris (consultories, empreses: farmacèutiques, biotecnològiques, de gestió sanitària…).
  3. Empreses del sector informàtic.
  4. Empreses d'assegurances de salut.
  5. Departaments d'R+D a empreses de base tecnològica.
  6. Nous models de negoci: creació d'una start-up.
  Màster-Tecnologies de la Informació per a Sistemes de Salut
  Diploma de postgrau-Anàlisi de Dades en Salut
  Curs de postgrau-Sistemes d'Informació en Salut
  Curs d'especialització-Aprenentatge Automàtic aplicat a Sistemes de la Informació en Salut
  Curs d'especialització-Anàlisi Intel·ligent de Dades en Salut
  Curs d'especialització-Bioestadística Aplicada
  Curs d'especialització-Sistemes Intel·ligents d'Ajuda a la Presa de Decisions
  Curs d'especialització-Gestió, Qualitat i Estàndards en Sistemes de Salut
  Curs d'especialització-Processos Assistencials en Tecnologies de la Informació per Sistemes de Salut
  Curs d'especialització-Informàtica Mèdica
  – Introducció a la informàtica mèdica.
  – Arquitectures de la informació en els sistemes de salut.
  – Estàndards i interoperabilitat.
  – Dispositius mèdics, telemedicina i aplicacions mèdiques.
  – Seguretat i confidencialitat de les dades clíniques.
  – Intel·ligència de negoci.
  – Gestió de TI i agilitat.
  Gestió, qualitat i estàndards
  – Seguretat i marc normatiu en equips electromèdics i informàtics.
  – Metodologia Lean Healthcare per a la gestió de la millora contínua i l'excel·lència operativa.
  – Rutina de la millora.
  – Estandardització dels processos assistencials.
  – Mapa del flux de valor.
  – Visualitzador del flux del pacient.
  – Seguretat del pacient.
  – Conceptes bàsics:
  • Les TIC i la salut. Introducció, conceptes bàsics, caracterització del sistema sanitari i de la salut, funcionament, agents, professionals.
  • Elements, bases i característiques de la informació i dels sistemes d'informació del sistema sanitari.
  • Digitalització de la informació i arquitectures d'informació.
  • Aplicacions administratives i clíniques, i proveïdors específics en sanitat.
  • Pla de sistemes d'informació.
  • Govern, direcció estratègica i gestió dels SI i TIC.
  – Salut Digital:
  • Identificació digital.
  • HCE E Informació Clínica Electrònica.
  • Prescripció i recepta electrònica.
  • Imatge mèdica digital.
  • PHR - Personal Health Record.
  – Dispositius Mèdics. Wereables. Tendències i exemples d'aplicació.
  – Integració de la informació.
  – Investigació i Innovació: contestant preguntes, generant coneixement.
  – Guies de pràctica clínica. Per exemple, peticions radiologia.
  – Eines d'ajuda per a la presa de decisions clíniques.
  – Computer Aided Diagnostic CAD.
  – Transparència en els sistemes de salut.
  – RWE Real World Evidence.
  – Investigació avaluativa.
  – Avaluació de l'impacte.
  – Unpatients, Datadonors.
  • Què és la innovació i models.
  • Tipus d'innovació: innovació en productes, en serveis, organitzativa.
  • Creativitat i generació d'idees.
  Criteris de selecció i gestió de projectes d'innovació.
  – Revisió de conceptes bàsics d'estadística.
  – Sistemes d'ordinador pel preprocessament i l'anàlisi de dades.
  – Tipologia dels estudis epidemiològics.
  – Mesures de freqüència i mesures d'associació/risc: prevalença, incidència, raó d'odds, risc relatiu.
  – Proves diagnòstiques: sensibilitat, especificitat, valors predictius, les corbes ROC, estadística AUC.
  – Regressió logística i/o anàlisi de supervivència.
  Anàlisi intel·ligent de dades
  – Introducció a l'anàlisi intel·ligent de dades.
  – Metodologia i estàndard CRSIP-DM.
  – Tècniques: regressió, anomaly detection, clustering, association rules.
  – Entorns de programació i visualització per a l'anàlisi de dades intel·ligent i mineria de dades.
  – Estudi de casos.
  – Introducció a l'aprenentatge automàtic.
  – Metodologia, disseny i avaluació.
  – Aprenentatge supervisat: aprenentatge simbòlic, SVM, mètodes probabilístics i models gràfics.
  – Entorns de programació i visualització per a l'aprenentatge automàtic.
  – Aprenentatge automàtic en dades massives.
  – Introducció a la intel·ligència artificial.
  – Creació i aplicació de coneixement mèdic.
  – Medicina basada en l'evidència. Sistemes basats en el coneixement.
  – Tipologies: sistemes basats en regles, sistemes basats en casos, sistemes basats en models.
  – Mètodes i eines de desenvolupament dels sistemes basats en el coneixement.
  – Problemes d'optimització de restriccions.
  – Mètodes de recerca heurística.
  – Mètodes de recerca metaheurístics.
  Màster en Tecnologies de la Informació per a Sistemes de Salut per la Universitat de Girona*
  Josep Vehí Casellas
  Doctor en Enginyeria Industrial. En l'actualitat és professor titular del Departament d'Enginyeria Elèctrica, Electrònica i Automàtica de la Universitat de Girona i investigador associat a l'Institut d'Investigació Biomèdica de Girona. És el responsable de l'IEEE working group on Interval Methods for Control i membre de l'IFAC Technical Committee on Modelling and Control of Biomedical Systems. Ha participat en diversos projectes de recerca europeus i en més de 15 projectes nacionals. La recerca que el seu grup (MICELab) realitza actualment "Modelització, Identificació i Enginyeria de Control" comprèn la modelització i control en biomedicina, l'enginyeria de control i els mètodes intervalars per al control.
  Llicenciada en Ciències Matemàtiques per la Universitat Autònoma de Barcelona (UAB) i doctora en Matemàtiques per la Universitat Politècnica de Catalunya (UPC). Professora titular de la Universitat de Girona (UdG). Les seves àrees de recerca són l'anàlisi intervalar modal i les seves aplicacions al modelatge i al control de sistemes biomèdics. Membre del grup de recerca Modal Intervals and Control Engineering (MICELab). Ha publicat en diverses publicacions especialitzades: Diabetes Science and Technology, IEEE Transactions on biomedical Engineering, Computer Methods and Programs in Biomedicine, entre d'altres.
  – Classe participativa, anàlisi i estudi de casos o debats
  – Classe expositiva: presencial
  – Classe pràctica: presencial
  – Realització i exposició de treballs (individual o en equip)
  – Treball dirigit: no presencial
  – Resolució d'exercicis: no presencial
  – Visites a empreses o institucions: presencial
  – Seminaris
  – Realització de treball i informes: no presencial
  – Lectura / comentari de textos: no presencial
  – Estudi autònom: no presencial
  – Recerca d'informació: no presencial
  Especificació de les característiques del pràcticum i/o projecte final d'estudis, si n'hi ha, segons quina sigui l'orientació de l'estudi:
  – Realització d'un treball pràctic d'investigació o pràctic sota la direcció i supervisió personalitzada d'un professor.
  – Redacció d'una memòria que respecti l'estil d'un treball científic.
  – Exposició i defensa del treball davant d'una comissió avaluadora.
  Se seguirà un sistema d'avaluació continuada, ja que és molt variada i permet abraçar un rang molt més ampli de competències, bé d'habilitats disciplinàries (anàlisi de grans volums de dades) o de competències transversals (comunicació oral, pensament crític, etc.). Els estudis de casos, els laboratoris avançats, la resolució de problemes reals, les pràctiques professionals externes i els projectes de recerca són altres exemples d'aquest tipus d'activitats.
  L'avaluació continuada té una rellevància especial en uns estudis semipresencials, com el que es proposa, per poder tutelar el progrés dels estudiants, especialment aquells que han de compatibilitzar els seus estudis amb la vida professional.
  Per avaluar aquestes activitats, es plantejaran de manera continuada:
  - Proves d'avaluació escrites
  - Exposició oral de continguts
  - Memòries i dossiers
  - Pràctiques en empresa: el Màster neix amb el propòsit de mantenir una forta vinculació amb la realitat professional del sector i apropar els estudiants a les demandes relacionades amb el sector sanitari. Per això es realitzaran pràctiques reals en una empresa o centre investigador del sector. Aquests casos d'estudi podran servir d'eix per a la realització posterior del treball final de Màster. L'avaluació es realitzarà a partir dels informes del tutor extern (l'empresa o institució col·laboradora) juntament amb la presentació de la memòria del treball realitzat, valorant l'adquisició de les competències previstes.
  - Treball final de Màster: el Treball Final de Màster consisteix en la realització d'un projecte innovador en què s'apliquin i desenvolupin els coneixements adquirits. Els alumnes hauran de presentar un treball pràctic que consistirà en una memòria del projecte d'investigació realitzat al llarg del curs La data màxima de presentació serà en dues convocatòries, una a finals de juliol i l'altra a finals de setembre de 2018.
  Per superar satisfactòriament el curs s'haurà d'assistir almenys al 80% de les hores presencials.
  Anàlisi de Dades en Salut
  Edició: 1a Edició | Lloc: | Idioma: Català, Espanyol | Data inici: 20/10/2017
  Preu: 1.800 € (veure descomptes)
  Processos Assistencials en Tecnologies de la Informació per Sistemes de Salut
  Edició: 1a Edició | Lloc: Universitat de Girona (pendent de concretar) | Idioma: Català, Espanyol | Data inici: 01/12/2017
  Aprenentatge Automàtic aplicat a Sistemes de la Informació en Salut
  Edició: 1a Edició | Lloc: Universitat de Girona (pendent de concretar) | Idioma: Català, Espanyol | Data inici: 16/03/2018
  Etiquetes: TIC-SALUT
  5% de descompte per Famílies nombroses. (595 € preinscripció + 2.231,25 € Matrícula)
  5% de descompte per Persones amb discapacitats igual o superior a 33 %. (595 € preinscripció + 2.231,25 € Matrícula)
  5% de descompte per Persones aturades (amb un mínim de 6 mesos a l'atur o que actualment estiguin cobrant la prestació de l'atur). (595 € preinscripció + 2.231,25 € Matrícula)
  10% de descompte per Alumnes i exalumnes de la FUdGIF, que hagin realitzat algun Màster, Diplomes de Postgrau o Diplomes d'Especialització (no s'inclouen els cursos que formen part de la mateixa estructura modular). (595 € preinscripció + 2.082,50 € Matrícula)
  10% de descompte per Persones amb discapacitats igual o superior a 65 %. (595 € preinscripció + 2.082,50 € Matrícula)
  10% de descompte per Empreses que realitzin o hagin realitzat formació a mida amb la FUdGIF. (595 € preinscripció + 2.082,50 € Matrícula)
  10% de descompte per Empreses que matriculin 2 o 3 treballadors dins d'un mateix curs (el mateix curs acadèmica). (595 € preinscripció + 2.082,50 € Matrícula)
  15% de descompte per Empreses que matriculin 4 o més treballadors dins d'un mateix curs (el mateix curs acadèmica). (595 € preinscripció + 1.933,75 € Matrícula)